【明報專訊】現時各紀律部隊都搶人才,警方刊物《警聲》新一期就刊載一名「港漂」投考警隊嘅古仔。故事主角係現年35歲嘅王碩,佢十幾年前來港,喺2011年入讀理大,翌年獲得碩士學位後,先喺一間小學擔任教學助理,爭取符合留港7年成為永久居民身分,以通過成為警察嘅門檻。王碩喺2019年取得永久居民資格,做埋矯視手術,一心於2022年首次投考警隊,惜未能過關,之後花一年時間重整及鍛煉,捲土重來,成功獲警隊取錄。
出生於大連嘅王碩話希望將來有機會向刑事偵緝方面發展,佢喺《警聲》訪問中仲話,希望以個人經歷鼓勵包括「港漂」等有心人加入警隊,認為「有心不怕遲」。
海關VTC合作增潤課程
海關近年亦積極喺校園推廣,近日同職業訓練局(VTC)簽署合作備忘錄,喺多個範疇展開並加強合作,協助年輕人投身紀律部隊,雙方會以香港海關學院嘅培訓內容,增潤IVE原有嘅「紀律服務管理高級文憑」課程,又會邀請關員就體能訓練單元分享心得,安排學生到海關學院參觀考察等。